හිටපු හමුදාපති ජෙනරාල් සරත් ෆොන්සේකාට විරුද්ධව සැකසෙන සාක්කි සම්පිණ්ඩන වාර්තාව ඉදිරි දින කීපය තුළදී සකසා අවසන් කිරීමට නියමිතව ඇත.මේවන විට සිවිල් හා යුද හමුදාවේ පුද්ගලයන් 31 දෙනකුගේ සාක්කි සටහන් කැර අවසන් බවද තාක්ෂණික සාක්කිද මේ දිනවල ලබා ගනිමින් ඇති බවද හමුදා මාධ්‍ය ප්‍රකාශක මේජර් ජෙනරාල් ප්‍රසාද් සමරසිංහ මහතා පවසයි.යුද අධිකරණය මඟින් ඉකුත් දා අත්අඩංගුවට ගෙන රඳවාගෙන සිටින හිටපු හමුදාපතිවරයා හමුදා සේවයේ යෙදී සිටියදී සිදුකළ බවට සැකකෙරෙන වැරැදි සම්බන්ධයෙන් යුද අධිකරණය හමුවට ඉදිරිපත් කිරීම සඳහා මේ සම්පින්ඩන වාර්තාව ගොනු කෙරෙයි.මෙසේ අත්අඩංගුවට පත් ඕනෑම පුද්ගලයකුට විරුද්ධව සාක්කි සම්පිණ්ඩන වාර්තාව සැකැසෙන තෙක් හා යුද අධිකරණය වෙත ඉදිරිපත් කරන තෙක් යුද නීතිය ක්‍රියාත්මක කළ හැකි අතර අත්අඩංගුවට ගැනීමෙන් පසු මේ මාස හයක කාලය යුද අධිකරණය නීතිය ක්‍රියාත්මක කිරීම සඳහා බල නොපාන බව යුද නීතියේ සඳහන් වේ.